title: A Bizottság (EU) 2015/1489 végrehajtási rendelete (2015. szeptember 3.) a Lactobacillus plantarum NCIMB 30238 és Pediococcus pentosaceus NCIMB 30237 tartalmú készítmény valamennyi állatfaj takarmány-adalékanyagaként történő engedélyezéséről (EGT-vonatkozású szöveg)

text:
               4.9.2015

               HU

               Az Európai Unió Hivatalos Lapja

               L 231/1

         A BIZOTTSÁG (EU) 2015/1489 VÉGREHAJTÁSI RENDELETE
   (2015. szeptember 3.)
   a Lactobacillus plantarum NCIMB 30238 és Pediococcus pentosaceus NCIMB 30237 tartalmú készítmény valamennyi állatfaj takarmány-adalékanyagaként történő engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet előírja a takarmányozási célra felhasznált adalékanyagok engedélyeztetését, valamint rendelkezik az engedély megadásának feltételeiről és az engedélyezési eljárásokról. Az 1831/2003/EK rendelet 10. cikke (7) bekezdésének a 10. cikk (1)–(4) bekezdésével összefüggésben értelmezett rendelkezései egyedi előírásokat határoznak meg az Unióban szilázs-adalékanyagként használt termékek értékelésére.

               (2)

               Az 1831/2003/EK rendelet 10. cikke (1) bekezdése b) pontjának megfelelően a Lactobacillus plantarum MBS-LP-01 (NCIMB 30238) és Pediococcus pentosaceus MBS-PP-01 (NCIMB 30237) tartalmú készítményeket mint a „szilázs-adalékanyagok” funkcionális csoportba tartozó, meglévő termékeket valamennyi állatfajra vonatkozóan felvették a takarmány-adalékanyagok nyilvántartásába.

               (3)

               Az 1831/2003/EK rendelet 10. cikke (2) bekezdésének a 7. cikkel összefüggésben értelmezett rendelkezései alapján két kérelmet nyújtottak be e készítmények valamennyi állatfaj takarmány-adalékanyagaként történő engedélyezésére, kérelmezve ezeknek az adalékanyagoknak a „technológiai adalékanyagok” kategóriába és a „szilázs-adalékanyagok” funkcionális csoportba való besorolását. A kérelmekhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (4)

               Az Európai Élelmiszerbiztonsági Hatóság (a továbbiakban: Hatóság) 2012. május 23-i (2) és 2014. szeptember 11-i (3) véleményében megállapította, hogy az érintett készítmények a javasolt felhasználási feltételek mellett nincsenek káros hatással sem az állatok és emberek egészségére, sem pedig a környezetre.A Hatóság megállapította továbbá, hogy a Pediococcus pentosaceus NCIMB 30237 és Lactobacillus plantarum NCIMB 30238 tartalmú készítmények 8:2 arányú keveréke javíthatja a könnyen, mérsékelten nehezen vagy nehezen silózható alapanyagból előállított szilázsban lévő tápanyagok eltarthatóságát. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban lévő takarmány-adalékanyagra alkalmazott analitikai módszerekről szóló jelentést.

               (5)

               Külön-külön került sor a két kérelem biztonságosság és hatásosság tekintetében történő értékelésére, a Hatóság azonban megállapította, hogy a hatásosság csak a két készítmény pontos arányú keveréke esetében volt bizonyítható. Ezért a Bizottság csupán egy készítmény engedélyezését javasolja. A Lactobacillus plantarum NCIMB 30238 és Pediococcus pentosaceus NCIMB 30237 tartalmú készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően e készítmény használatát az e rendelet mellékletében meghatározottak szerint engedélyezni kell.

               (6)

               Mivel semmilyen biztonsági ok nem indokolja az engedélyezési feltételek módosításának azonnali alkalmazását, átmeneti időszakot kell biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.

               (7)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Engedélyezés
   A mellékletben meghatározott, a „technológiai adalékanyagok” adalékanyag-kategóriába és a „szilázs-adalékanyagok” funkcionális csoportba tartozó készítmény takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Átmeneti intézkedések
   A mellékletben említett azon készítmény, valamint az ilyen készítményt tartalmazó olyan takarmányok, amelyeket 2016. március 24. előtt állítottak elő és címkéztek fel a 2015. szeptember 24. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók.
   3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. szeptember 3-án.

            a Bizottság részéről

            az elnök

         Jean-Claude JUNCKER

      (1)  HL L 268., 2003.10.18., 29. o.

      (2)  EFSA Journal 2012; 10(6):2732 és 2733.

      (3)  EFSA Journal 2014; 12(9):3829.

      MELLÉKLET

                  Az adalékanyag azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Maximális életkor

                  Minimális tartalom

                  Maximális tartalom

                  Egyéb rendelkezések

                  Az engedély lejárta

                  CFU/kg friss anyagban

                     Kategória: technológiai adalékanyagok. Funkcionális csoport: szilázs-adalékanyagok

                  1k21008

                  —

                     Lactobacillus plantarum

                  NCIMB 30238

                     Pediococcus pentosaceus

                  NCIMB 30237

                     Az adalékanyag összetétele

                  Az adalékanyagban grammonként legalább 2,0 × 1010 CFU Lactobacillus plantarum NCIMB 30238-t és legalább 2,6 × 1010 CFU Pediococcus pentosaceus NCIMB 30237-t tartalmazó készítmény

                     A hatóanyag jellemzése

                  A Lactobacillus plantarum NCIMB 30238 és a Pediococcus pentosaceus NCIMB 30237 életképes sejtjei

                     Analitikai módszer
                      (1)

                  A Lactobacillus plantarum NCIMB 30238 számlálása a takarmány-adalékanyagban: lemezkenéses módszer MRS-agar alkalmazásával (EN 15787).
                  A Lactobacillus plantarum NCIMB 30238 azonosítása: pulzáló erőterű gél-elektroforézis (PFGE).
                  A Pediococcus pentosaceus NCIMB 30237 számlálása a takarmány-adalékanyagban: lemezkenéses módszer (EN 15786).
                  A Pediococcus pentosaceus NCIMB 30237 azonosítása: pulzáló erőterű gél-elektroforézis (PFGE).

                  Minden állatfaj

                  —

                  —

                  —

                              1.

                              Az adalékanyagok és az előkeverék használati utasításában fel kell tüntetni az előírt tárolási körülményeket.

                              2.

                              A Lactobacillus plantarum NCIMB 30238 és a Pediococcus pentosaceus NCIMB 30237 minimális mennyisége: 1 × 108 CFU (1:4 arányban) 1 kg friss anyagban.

                              3.

                              Biztonsági előírás: használatkor védőmaszk, védőszemüveg és védőkesztyű viselése ajánlott.

                  2025. szeptember 24.

         (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság 1351/2011/EU végrehajtási rendelete ( 2011. december 20. ) a 747/2001/EK tanácsi rendeletnek a Ciszjordániából és a Gázai övezetből származó egyes mezőgazdasági termékekre vonatkozó uniós vámkontingensek és referenciamennyiségek felfüggesztése tekintetében történő módosításáról

text:
               21.12.2011

               HU

               Az Európai Unió Hivatalos Lapja

               L 338/29

         A BIZOTTSÁG 1351/2011/EU VÉGREHAJTÁSI RENDELETE
   (2011. december 20.)
   a 747/2001/EK tanácsi rendeletnek a Ciszjordániából és a Gázai övezetből származó egyes mezőgazdasági termékekre vonatkozó uniós vámkontingensek és referenciamennyiségek felfüggesztése tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes földközi-tengeri országokkal kötött megállapodások alapján preferenciális elbánásban részesíthető termékek közösségi vámkontingenseinek és referenciamennyiségeinek kezelésével kapcsolatos rendelkezésekről és az 1981/94/EK és a 934/95/EK rendelet hatályon kívül helyezéséről szóló, 2001. április 9-i 747/2001/EK tanácsi rendeletre (1) és különösen annak 5. cikke (1) bekezdésének b) pontjára,
   mivel:

               (1)

               Levélváltás formájában megállapodás (2) (a továbbiakban: a megállapodás) jött létre egyrészről az Európai Unió, másrészről Ciszjordánia és a Gázai övezet Palesztin Hatósága között a mezőgazdasági termékek, a feldolgozott mezőgazdasági termékek, a halak és halászati termékek kereskedelmének további liberalizációjáról és az egyrészről az Európai Közösségek, másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euro-mediterrán ideiglenes társulási megállapodás módosításáról. A megállapodás az Európai Unió nevében a 2011/824/EU tanácsi határozattal (3) került jóváhagyásra.

               (2)

               A megállapodás a hatálybalépésének időpontjától kezdődő tízéves időtartamra megnövelt vámengedményeket ír elő a Ciszjordániából és a Gázai övezetből származó termékek korlátlan mennyiségének az Európai Unióba irányuló behozatala tekintetében. Emellett a megállapodás előirányozza a megnövelt vámengedmények alkalmazásának esetleges további meghosszabbítását is Ciszjordánia és a Gázai övezet jövőbeni gazdasági fejlődésétől függően.

               (3)

               Mivel a megállapodás a mezőgazdasági termékek, feldolgozott mezőgazdasági termékek, hal és halászati termékek kereskedelmének további liberalizációjáról rendelkezik, a megállapodás alkalmazásának időtartamára indokolt felfüggeszteni a Ciszjordániából és a Gázai övezetből származó termékekre vonatkozóan a 747/2001/EK rendelet VIII. mellékletében meghatározott vámkontingensek és referenciamennyiségek alkalmazását.

               (4)

               Az 1234/2007/EK tanácsi rendelet (4) hatályon kívül helyezte a Ciprusról, Izraelből, Jordániából, Marokkóból, és Ciszjordániából és a Gázai övezetből származó egyes virágok behozatalára vonatkozó kedvezményes vámok alkalmazásának feltételei megállapításáról szóló, 1987. december 21-i 4088/87/EGK tanácsi rendeletet (5).

               (5)

               Az 1227/2006/EK bizottsági rendelet (6) hatályon kívül helyezte a Ciprusról, Izraelből, Jordániából és Marokkóból, valamint Ciszjordániából és a Gázai-övezetből származó egyes virágkertészeti termékek Közösségbe történő behozatalára vonatkozó rendelkezések alkalmazása részletes szabályainak megállapításáról szóló, 1988. március 17-i 700/88/EGK bizottsági rendeletet (7).

               (6)

               E rendeletek hatályon kívül helyezésének következtében feleslegessé vált a 747/2001/EK rendelet 2. cikke – amely előírja, hogy nem részesíthető vámengedményben a friss vágott virág és bimbó, ha nem tartják be a 4088/87/EGK rendeletben megállapított árra vonatkozó feltételeket–, ezért azt el kell hagyni.

               (7)

               A 747/2001/EK rendeletet ezért ennek megfelelően módosítani kell.

               (8)

               Mivel a megállapodás 2012. január 1-jén lép hatályba, e rendeletet indokolt ugyanezen naptól kezdődően alkalmazni.

               (9)

               Az e rendeletben előírt intézkedések összhangban vannak a Vámkódex Bizottság véleményével,

         ELFOGADTA EZT A RENDELETET:
   1. cikk
   A 747/2001/EK rendelet a következőképpen módosul:

               1.

               A szöveg a következő 1a. cikkel egészül ki:
               „1a. cikk
               A Ciszjordániából és a Gázai övezetből származó termékekre vonatkozó vámkontingensek és referenciamennyiségek alkalmazásának felfüggesztése
               A Ciszjordániából és a Gázai övezetből származó termékekre vonatkozóan a VIII. mellékletben meghatározott vámkontingensek és referenciamennyiségek alkalmazása 2012. január 1-jétől tízéves időtartamra ideiglenesen felfüggesztésre kerül.
               Ciszjordánia és a Gázai övezet jövőbeni gazdasági fejlődésétől függően azonban mérlegelni lehet a további időszakra történő meghosszabbítás lehetőségét, legkésőbb egy évvel a levélváltás formájában létrejött, az Unió nevében a 2011/824/EU tanácsi határozattal (8) jóváhagyott megállapodás által biztosított tízéves időszak lejárta előtt.

               2.

               A 2. cikket el kell hagyni.

         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2012. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. december 20-án.

            a Bizottság részéről

            az elnök

         José Manuel BARROSO

      (1)  HL L 109., 2001.4.19., 2. o.

      (2)  HL L 328., 2011.12.10., 5. o.

      (3)  HL L 328., 2011.12.10., 2. o.

      (4)  HL L 299., 2007.11.16., 1. o.

      (5)  HL L 382., 1987.12.31., 22. o.

      (6)  HL L 222., 2006.8.15., 4. o.

      (7)  HL L 72., 1988.3.18., 16. o.

      (8)  HL L 328., 2011.12.10., 2. o.”


title: A Bizottság 1024/2014/EU végrehajtási rendelete ( 2014. szeptember 26. ) a cukorágazatra vonatkozóan a 891/2009/EK rendelettel és a 170/2013/EU végrehajtási rendelettel megnyitott vámkontingensek keretében 2014. szeptember 8. és 14. között benyújtott behozataliengedély-kérelmek tárgyát képező mennyiségekre alkalmazandó elosztási együttható rögzítéséről és az ilyen engedélyek iránti kérelmek benyújtásának felfüggesztéséről

text:
               27.9.2014

               HU

               Az Európai Unió Hivatalos Lapja

               L 283/44

         A BIZOTTSÁG 1024/2014/EU VÉGREHAJTÁSI RENDELETE
   (2014. szeptember 26.)
   a cukorágazatra vonatkozóan a 891/2009/EK rendelettel és a 170/2013/EU végrehajtási rendelettel megnyitott vámkontingensek keretében 2014. szeptember 8. és 14. között benyújtott behozataliengedély-kérelmek tárgyát képező mennyiségekre alkalmazandó elosztási együttható rögzítéséről és az ilyen engedélyek iránti kérelmek benyújtásának felfüggesztéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet (1) hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre és különösen annak 188. cikke (1) és (3) bekezdésére,
   mivel:

               (1)

               A 891/2009/EK bizottsági rendelet (2) és a 170/2013/EU bizottsági végrehajtási rendelet (3) a cukorágazati termékek behozatalát illetően éves vámkontingenseket nyitott meg.

               (2)

               A 2014. október 1-jétől31-ig terjedő alidőszakra vonatkozóan 2014. szeptember 8. és 14. között benyújtott behozataliengedély-kérelmek a 09.4321 tételszámú vámkontingens esetében a rendelkezésre álló mennyiséget meghaladó mennyiségre vonatkoznak. Ezért helyénvaló az igényelt mennyiségekre alkalmazandó, az 1301/2006/EK bizottsági rendelet (4) 7. cikke (2) bekezdésének megfelelően kiszámított elosztási együttható rögzítésével meghatározni, hogy a behozatali engedélyek milyen mennyiségekre bocsáthatók ki. A szóban forgó tételszámra vonatkozó új kérelmek benyújtását a vámkontingens-időszak végéig fel kell függeszteni.

               (3)

               A 2014. október 1-jétől31-ig terjedő alidőszakra vonatkozóan 2014. szeptember 8. és 14. között benyújtott behozataliengedély-kérelmek a 09.4367 tételszámú vámkontingens esetében a rendelkezésre álló mennyiséggel egyenlő mennyiségre vonatkoznak. A szóban forgó tételszámra vonatkozó új kérelmek benyújtását a vámkontingens-időszak végéig fel kell függeszteni.

               (4)

               Az intézkedés hatékonyságának biztosítása érdekében indokolt előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   1.   A 2014. szeptember 8-tól14-ig tartó időszakban a 891/2009/EK rendelet és a 170/2013/EU végrehajtási rendelet alapján benyújtott behozataliengedély-kérelmek tárgyát képező mennyiségekre az e rendelet mellékletében megállapított odaítélési együtthatókat kell alkalmazni.
   2.   A mellékletben felsorolt tételszám[ok]ra vonatkozó új kérelmek benyújtása a 2014/2015. vámkontingens-időszak végéig felfüggesztésre kerül.
   2. cikk
   Ez a rendelet az Európai Unió Hivatalos Lapjában való kihirdetése napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. szeptember 26-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  A Bizottság 2009. szeptember 25-i 891/2009/EK rendelete a cukorágazatra vonatkozó egyes közösségi vámkontingensek megnyitásáról és kezeléséről (HL L 254., 2009.9.26., 82. o.):

      (3)  A Bizottság 2013. február 25-i 170/2013/EU végrehajtási rendelete Horvátország csatlakozására tekintettel a cukorágazatra vonatkozó átmeneti intézkedések megállapításáról (HL L 55., 2013.2.27., 1. o.).

      (4)  A Bizottság 2006. augusztus 31-i 1301/2006/EK rendelete az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról (HL L 238., 2006.9.1., 13. o.).

      MELLÉKLET
      „CXL engedményes cukor”
      2014/2015. vámkontingens-időszak
      2014. szeptember 8. és 14. között benyújtott kérelmek

                  Tételszám

                  Ország

                  Odaítélési együttható (%)

                  Új kérelmek

                  09.4317

                  Ausztrália

                  —

                  —

                  09.4318

                  Brazília

                  —

                  —

                  09.4319

                  Kuba

                  —

                  —

                  09.4320

                  Bármely harmadik ország

                  —

                  —

                  09.4321

                  India

                  33,311125

                  Felfüggesztve

      „Balkáni cukor”
      2014/2015. vámkontingens-időszak
      2014. szeptember 8. és 14. között benyújtott kérelmek

                  Tételszám

                  Ország

                  Odaítélési együttható (%)

                  Új kérelmek

                  09.4324

                  Albánia

                  —

                  —

                  09.4325

                  Bosznia-Hercegovina

                  —

                  —

                  09.4326

                  Szerbia

                  —

                  —

                  09.4327

                  Macedónia Volt Jugoszláv Köztársaság

                  —

                  —

      Átmeneti intézkedések, „kivételes és ipari behozatalból származó cukor”
      2014/2015. vámkontingens-időszak
      2014. szeptember 8. és 14. között benyújtott kérelmek

                  Tételszám

                  Típus

                  Odaítélési együttható (%)

                  Új kérelmek

                  09.4367

                  Átmeneti intézkedések (Horvátország)

                  —

                  Felfüggesztve

                  09.4380

                  Kivételes behozatal

                  —

                  —

                  09.4390

                  Ipari cukor

                  —

                  —


title: A Bizottság 484/2012/EU végrehajtási rendelete ( 2012. június 7. ) a 430/2012/EU végrehajtási rendelettel megnyitott pályázati eljárás keretében nyújtandó, olívaolajra vonatkozó magántárolási támogatás maximális összegének megállapításáról

text:
               8.6.2012

               HU

               Az Európai Unió Hivatalos Lapja

               L 148/22

         A BIZOTTSÁG 484/2012/EU VÉGREHAJTÁSI RENDELETE
   (2012. június 7.)
   a 430/2012/EU végrehajtási rendelettel megnyitott pályázati eljárás keretében nyújtandó, olívaolajra vonatkozó magántárolási támogatás maximális összegének megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 4. cikkével összefüggésben értelmezett 43. cikke d) pontjára,
   mivel:

               (1)

               Az olívaolaj magántárolási támogatására vonatkozó pályázati eljárás megnyitásáról szóló, 2012. május 22-i 430/2012/EU bizottsági végrehajtási rendelet (2) két pályázati részidőszakot jelöl ki.

               (2)

               Az egyes mezőgazdasági termékek magántárolásához nyújtható közösségi támogatás odaítélésére vonatkozó közös szabályokról szóló, 2008. augusztus 20-i 826/2008/EK bizottsági rendelet (3) 13. cikkének (1) bekezdésében foglaltakkal összhangban a tagállamok által bejelentett pályázatok alapján a Bizottság eldönti, hogy rögzíti-e a támogatás maximális összegét vagy sem.

               (3)

               Az első részleges pályázati felhívásra benyújtott pályázatok alapján a 2012. június 5-én véget érő pályázati részidőszak tekintetében indokolt meghatározni az olívaolajra vonatkozó magántárolási támogatás maximális összegét.

               (4)

               A piaci jelzés gyors közvetítése és az intézkedés hatékony kezelésének biztosítása érdekében indokolt előírni, hogy e rendelet az Európai Unió Hivatalos Lapjában való kihirdetésének napján lépjen hatályba.

               (5)

               A mezőgazdasági piacok közös szervezésével foglalkozó irányítóbizottság nem nyilvánított véleményt az elnöke által kitűzött határidőn belül,

         ELFOGADTA EZT A RENDELETET:
   1. cikk
   A 430/2012/EU végrehajtási rendelettel megnyitott pályázati eljárás keretében kijelölt, 2012. június 5-én véget érő pályázati részidőszak tekintetében az olívaolajra vonatkozó maximális támogatási összeget e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. június 7-én.

            a Bizottság részéről, az elnök nevében,

         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 132., 2012.5.23., 13. o.

      (3)  HL L 223., 2008.8.21., 3. o.

      MELLÉKLET

                  Termék

                  A támogatás maximális összege
                  (EUR/tonna/nap)

                  Extraszűz olívaolaj

                  0,65

                  Szűz olívaolaj

                  0,65